Martin Pedersen har spillet sin sidste kamp for AaB. Men fredag underskrev han en kontrakt med en ny klub.

Martin Pedersen har ifølge Ritzau underskrevet en tre-årig kontrakt med Vejle. Kontrakten med de danske mestre fra AaB udløber til sommer, men TV2/NORD erfarer, at Martin Pedersen allerede lørdag kan blive Vejle-spiller. Venstre backen bliver den femte tidligere AaB-spiller i Vejle. Holdet har i forvejen Jimmy Nielsen, Allan Gaarde, Brian Priske og Allan Olesen i truppen. Martin Pedersen, som har spillet 134 kampe for AaB, fik i onsdag besked på, at AaB ikke ønskede at forlænge hans kontrakt.